CELEX: 31986R1870
Language: el
Date: 1986-06-17 00:00:00
Title: Κανονισμός (ΕΟΚ) αριθ. 1870/86 της Επιτροπής της 17ης Ιουνίου 1986 που καθορίζει τις ποσοστώσεις για προϊόντα του τομέα του βοείου κρέατος που εφαρμόζονται κατά την εισαγωγή στην Ισπανία, προέλευσης τρίτων χωρών

Avis juridique important

|

31986R1870

Κανονισμός (ΕΟΚ) αριθ. 1870/86 της Επιτροπής της 17ης Ιουνίου 1986 που καθορίζει τις ποσοστώσεις για προϊόντα του τομέα του βοείου κρέατος που εφαρμόζονται κατά την εισαγωγή στην Ισπανία, προέλευσης τρίτων χωρών  

Επίσημη Εφημερίδα αριθ. L 162 της 18/06/1986 σ. 0016 - 0017 Φινλανδική ειδική έκδοση: Κεφάλαιο 3 τόμος 21 σ. 0095  Σουηδική ειδική έκδοση: Κεφάλαιο 3 τόμος 21 σ. 0095 

***** ΚΑΝΟΝΙΣΜΟΣ (ΕΟΚ) αριθ. 1870/86 ΤΗΣ ΕΠΙΤΡΟΠΗΣ  της 17ης Ιουνίου 1986  που καθορίζει τις ποσοστώσεις για προϊόντα του τομέα του βοείου κρέατος που εφαρμόζονται κατα την εισαγωγή στην Ισπανία, προέλευσης τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1985 που καθορίζει τις λεπτομέρειες των ποσοτικών περιορισμών κατά την εισαγωγή στην Ισπανία ορισμένων γεωργικών προϊόντων, προελεύσεως τρίτων χωρών (1), και ιδίως το άρθρο 3 παράγραφος 1,  Εκτιμώντας:  ότι το άρθρο 77 της πράξης προσχώρησης της Ισπανίας και της Πορτογαλίας προβλέπει ότι η Ισπανία μπορεί να εφαρμόσει μέχρι τις 31 Δεκεμβρίου 1995 ποσοτικούς περιορισμούς κατά την εισαγωγή, προέλευσης τρίτων χωρών· ότι τέτοιοι περιορισμοί αφορούν τα προϊόντα που υπάγονται στο συμπληρωματικό μηχανισμό στις συναλλαγές στον τομέα του βοείου κρέατος·  ότι θα πρέπει να καθοριστούν οι αρχικές ποσοστώσεις σε ποσότητα για κάθε προϊόν ή ομάδα προϊόντων σύμφωνα με τις διατάξεις του άρθρου 1 παράγραφος 2 του κανονισμού (ΕΟΚ) αριθ. 491/86·  ότι, για να εξασφαλιστεί η ορθή διαχείριση της ποσόστωσης, θα πρέπει να συνδυαστεί η αίτηση αδείας εισαγωγής με τη σύσταση εγγύησης που εφαρμόζεται στα πλαίσια του κανονισμού (ΕΟΚ) αριθ. 2220/85 της Επιτροπής της 22ας Ιουλίου 1985 που καθορίζει τις κοινές λεπτομέρειες εφαρμογής του καθεστώτος των εγγυήσεων για τα γεωργικά προϊόντα (2)·  ότι θα πρέπει να προβλεφθεί η ανακοίνωση από την Ισπανία στην Επιτροπή των πληροφορίων για την εφαρμογή της ποσόστωσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι αρχικές ποσοστώσεις των προϊόντων του τομέα του βοείου κρέατος που προβλέπονται στο παράρτημα ΙΙΙ του κανονισμού (ΕΟΚ) αριθ. 491/86, που εφαρμόζονται κατά την εισαγωγή στην Ισπανία προϊόντων προέλευσης τρίτων χωρών καθορίζονται ως εξής:  1.2.3 //  //  //  // Κλάση  του κοινού  δασμολογίου   // Περιγραφή εμπορευμάτων   // Αρχική ποσόστωση   //  //  //  // 01.02 Α ex ΙΙ   // Ζωντανά βοοειδή, εκτός εκείνων αναπαραγωγής καθαρής φυλής και εκείνων για ταυρομαχίες  // 300 κεφάλια   // 02.01 Α ΙΙ α)   // Κρέατα βοοειδών νωπά ή διατηρημένα με απλή ψύξη   // 900 τόνοι βάρος σφαγίου   // 02.01 Α ΙΙ β)  και  02.01 Β ΙΙ β)   // Κρέατα βοοειδών κατεψυγμένα  και  παραπροϊόντα βοοειδών   // 3 600 τόνοι βάρος σφαγίου   //  //  // 2. Για την περίοδο από 1ης Μαρτίου μέχρι 31 Δεκεμβρίου 1986, οι ποσοστώσεις που αναφέρονται ανωτέρω μειούνται κατά ένα έκτο.  3. Για λόγους εφαρμογής του παρόντος κανονισμού, 100 χιλιόγραμμα κρέατος με κόκαλα αντιστοιχούν σε 77 χιλιόγραμμα κρέατος χωρίς κόκαλα.  Άρθρο 2  1. Οι ισπανικές αρχές εκδίδουν τις άδειες εισαγωγής, με τρόπο ώστε να εξασφαλιστεί η δίκαιη κατανομή της διαθέσιμης ποσότητας μεταξύ των αιτούντων.  2. Οι αιτήσεις για άδειες εισαγωγής συνδυάζονται με τη σύσταση εγγύησης. Για την εγγύηση αυτή εφαρμόζονται οι διατάξεις του κανονισμού (ΕΟΚ) αριθ. 2220/85.  Η κυρία απαίτηση, κατά την έννοια του άρθρου 20 του εν λόγω κανονισμού συνίσταται στην πραγματοποιίηση των εισαγωγών.  Άρθρο 3  1. Οι ισπανικές αρχές ανακοινώνουν στην Επιτροπή τα μέτρα που θέσπισαν για την εφαρμογή του άρθρου 2.  2. Διαβιβάζουν, το αργότερο στις 15 κάθε μηνός, τις ακόλουθες πληροφορίες όσον αφορά καθένα από τα προϊόντα για τα οποία εκδόθηκαν άδειες εισαγωγής τον προηγούμενο μήνα:  - τις ποσότητες που αφορούν οι άδειες εισαγωγής που έχουν εκδοθεί,  - τις ποσότητες που πραγματικά εισήχθησαν.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 1. 3. 1986, σ. 25.  (2) ΕΕ αριθ. L 205 της 3. 8. 1985, σ. 5.